**8. ORSZÁGOS Vers- és prózamondó verseny**

*Pintér Tibor emlékére*

**2017. november 11-én Veszprémben**

**Rendezők:** az Agóra *Veszprém Városi Művelődési Központ* és a *Magyar Versmondók Egyesülete*

**A verseny célja:** Pintér Tibor - az országszerte ismert előadóművész, rendező, népművelő - egész munkásságát a vers és az irodalom népszerűsítésének szentelte. Az elismert szakember művészeti vezetőként, zsűrizései során, valamint módszertani írásaival is sokat tett azért, hogy a különböző korosztályokból minél többen vállalkozzanak az írók-költők üzenetének megszólaltatására. Emlékét megidézni, szellemi örökségét megőrizni hívjuk immár nyolcadik alkalommal a versenyzőket Veszprémbe, ahol Pintér Tibor élt és dolgozott, és életének 72. évében - 1999. október 15-én hunyt el.

**A nevezés feltételei:** A versenyzőknek a teljes **magyar** irodalomból szabadon választva ***három*** *szerző* versével vagy prózájával kell készülniük, *közülük* ***egy ma élő*** *alkotó legyen.*

**A verseny résztvevői:**

I. kategória: 5-8. osztályos diákok

II. kategória: 9-13. osztályos középiskolások

III. kategória: felnőttek (21-60 év között)

IV. kategória: szépkorúak (60 év felettiek)

*A zsűri döntése alapján a korcsoportok legjobbjai díjazásban részesülnek.*

**Jelentkezés:** a hiánytalanul és olvashatóan kitöltött jelentkezési lap visszaküldésével.

**2017. október 15-ig** e-mailben vagy postán, az alábbi címek valamelyikére:

*Agóra Veszprém Városi Művelődési Központ, Regenyei Zsuzsanna programszervező*

 *8200 Veszprém, Táborállás park 1. Telefon: (88) 429-111*

*e-mail: zsregenyei@veszpremvmk.hu*

**Nevezési díj: 1.000 Ft** /fő

A fizetés módja: a verseny előtt a helyszínen. *Díjmentességet biztosítunk:*

*az I. és IV. kategória résztvevőinek, valamint a határon túli versmondóknak.*